Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18993

2. Rövidített fejrész 2.1. A szokásos AFTN (Légiforgalmi Állandóhelyű Távközlési Hálózat) távközlési fejléc után az alábbi rövidített fejlécet, ”TT AAiiii CCCC MMYYGGgg (BBB)”, illesztik az ASHTAM közlemény elejére, hogy ezzel könnyítsék meg az ASHTAM automatikus feldolgozását a számítógépes adatbázisokban. Ezeknek a szimbólumoknak az értelmezése az alábbi: TT = az ASHTAM adatok azonosítója = VA; AA = az Államok földrajzi azonosítója pl.: NZ = Új-Zéland, (lásd Location Indicators - Helységnév Azonosítók (Doc 7910), 2. Rész, A Helységnév Azonosítókban az Államot jelző Betűkódok Mutatója); iiii = az ASHTAM sorszáma, négy számjeggyel megadva; CCCC = az ASHTAM által érintett körzet négybetűs helységnév azonosítója (lásd Location Indicators- Helységnév Azonosítók (Doc 7910), 5. rész, a FIR/UIR-ben a felügyeletet ellátó központok címe); MMYYGGgg = a jelentés dátuma/időpontja, melyből az: MM = hónap, például a 01 = január, 12 = december; YY = a hónap napjai; GGgg = az időpont órája (GG) és perce (gg) UTC-ben; (BBB) = opcionális csoport, egy korábban azonos számmal kiadott ASHTAM tájékoztatás javítása esetén ez = COR. Megjegyzés.– a (BBB) esetén használt zárójelek jelzik azt, hogy ez a csoport választható, (opcionális). Példa: Rövidített ASHTAM fejléc az "Auckland Oceanic FIR" részére, November 7-én, 0620 UTC-kor kiadott jelentés: VANZ0001 NZZO 11070620 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes